Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3309

c) Hathetesnél fiatalabb szarvasmarha (borjú) húsvizsgálatánál: — a vért, — a fejet, — a garat körüli nyirokcsomókat, — a mandulákat a vizsgálat után el kell távolítani, — a száj, a torok és a garat nyálkahártyáját, — a nyelvet tapintással, — a hörgő körül és gátorközi nyirokcsomókat, — a tüdőt tapintással és mindkét tüdőfélnek a középső és alsó harmad határán harántirányban a főhörgők átmetszésével történő bevágásával, a légcsövet és főhörgőket hosszanti vágással fel kell nyitni (ezek a bevágások nem szükségesek abban az esetben, ha a tüdőt kizárják az emberi fogyasztásból), — a szívburkot, — a szívet tapintással, mindkét kamrát és a pitvar kamrai sövényt átszelő hosszirányú metszéssel, — a rekeszizmot, — a májat és nyirokcsomóit tapintással és szükség szerint bemetszéssel, — az epehólyagot, — a gyomor- bélfodri nyirokcsomókat tapintással, — a nyelőcsövet, az előgyomrokat, a gyomrot, a belet, a bélfodrot és a csepleszt, — a lépet tapintással, — a veséket és a vese nyirokcsomóit, szükség szerint bemetszéssel, — a köldöktájékot és az ízületeket tapintással, szükség szerint a köldöktájék bemetszésével, illetve az ízületek felnyitásával, — a mell- és a hashártyát kell megvizsgálni.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes